ચાલીસ દિવસ પૂરાં થયા એટલે આરતીએ નામકરણ સંસ્કાર વિધિ આશ્રમમાં ગોઠવી હતી. એક પંડિત, બે સેવિકાઓ, આશ્રમની ગૌશાળા સંભાળતો પરિવાર હતા આ સમાંરભના સાક્ષી, મહેમાનમાં હાજર રહ્યા હતા ડોક્ટર વિદ્યાવતી. લાંબી ચાલેલી નામકરણ વિધિ સંસ્કાર તો થઇ ગઈ, આશ્રમ જંપી ગયો એટલે માધવી પોતાના કોટેજની બહાર ખુલ્લા મેદાનમાં ખુરશી નાખીને ક્ષિતિજ સુધી વિસ્તરેલાં આકાશને તાકી રહી હતી. : ગમે એટલું સુંદર, ગમે એટલું વિશાળ પણ એકાકી તો પોતાના જેવું જ ને!!